สวัสดีค่ะขอสอบถามหน่อยค่ะ ประจำเดือนวันที่30ก.ค ถึง 3ส.ค แล้วในเดือน ส.ค มาอีกรอบในวันที่23ส.ค ถึง 27ส.ค แล้วในเดือนนี้ประจำเดือนก็เลื่อนมา5วันแล้วค่ะ ยังไม่มาเลย
สวัสดีค่ะ หากประจำเดือนมาวันที่ 30 ก.ค. และมาอีกครั้งในวันที่ 23 ส.ค. เท่ากับมีระยะห่าง 24 วัน ถือว่ามีระยะห่างที่ปกติดี ส่วนในเดือน ก.ย. นี้ การที่ประจำเดือนยังไม่มา อาจเกิดจากเพราะยังไม่ถึงกำหนดวันที่ประจำเดือนจะมา เนื่องจากในวันนี้ นับได้เท่ากับ 31 วัน ซึ่งโดยปกติ ระยะห่างระหว่างรอบประจำเดือนที่ปกติคือ 21-35 วัน ดังนั้น ควรรอประจำเดือนไปอีกซักระยะค่ะ หากยังไม่มา อาจเกิดจาก1. การตั้งครรภ์ หากได้มีเพศสัมพันธ์ ก็จะมีโอกาสตั้งครรภ์ได้ ดังนั้น ควรตรวจหาการตั้งครรภ์ดูเป็นอันดับแรก หากประจำเดือนยังคงไม่มา2. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้น